[{"text_idx": "#000012", "text": "Lisaks Kruusa originaalloomingule sisaldab \"Ku\u0308mme ku\u0308kki\" hulka va\u0308lisluule eestindusi, kusjuures vaid kaks autorit on esindatud rohkem kui u\u0308he tekstiga (jaapani kirjanikud Tanikawa Shuntaro\u0304 kahe ja Kuroda Saburo\u0304 kolmega). Enim on to\u0303lkeid hiina, jaapani ja ameerika valdavalt 20. sajandi luulest. Autorite seast leiab maailmakirjanduse klassikuid (Seamus Heaney, Octavio Paz, Robert Frost, Thomas Hardy, Hermann Hesse), ent suurema osa moodustavad eesti lugejale va\u0308hetuntud vo\u0303i tundmatud nimed."}, {"text_idx": "#000013", "text": "To\u0303lkeluule valik on kirju: siin on loodus- ja argielukirjeldusi, Ida filosoofiast kantud va\u0308rsse, mo\u0303lgutusi poeesiast, inimloomusest ja -kehast ning kaduvusest. Kokkulangevused Kruusa omaluule teemaderingiga on ilmsed. Erinevusi esineb tekstide stiilis ja tonaalsuses, to\u0303lgete seas on enam lu\u0308u\u0308rilisi ja minoorse ko\u0303laga va\u0308rsse. Disharmooniat siiski ei teki \u2013 raamatusse vo\u0303etud autorite na\u0308ol on tegu, nagu ro\u0303hutatakse teose tutvustuses, Kruusa \"sugulashingedega\", mispa\u0308rast ko\u0303neldakse pigem koos ja kokku kui u\u0308ksteisele vastu. Kruusa ei pelga teistelt kirjanikelt laenata, vahel neid isegi matkida (vt nt lk 29\u201330).2"}, {"text_idx": "#000014", "text": "\"Ku\u0308mme ku\u0308kki\" ei paku suuri u\u0308llatusi ega ma\u0308a\u0308ratle kaljukruusalikkust u\u0308mber. Pigem joonistub tema na\u0308gemus ilmast ja asjadest iga kogumikuga aina selgemini va\u0308lja. Kruusa ei u\u0308rita maailma muuta ega end selle eest peita, vaid kulgeb rahumeeli eluga kaasa. Ta keskendub va\u0308ikesele ja sageli esmapilgul va\u0308heta\u0308htsale, mis tegelikult moodustab olemise po\u0303hiosa. Teise nurga alt uudistatakse ka keelt, mida tavakasutuses iseloomustab samuti tihtilugu pinnapealsus. To\u0303lkidagi eelistab Kruusa, olgu siis teadlikult vo\u0303i mitte, marginaalsemaid autoreid vo\u0303i kuulsate kirjanike va\u0308hemteatud tekste. Ta on argiste asjade ja olevikulise olemise poeet, varju ja\u0308a\u0308va valgustaja."}, {"text_idx": "#000015", "text": "Ainest on sellisel luuletajal lo\u0303putult, iseasi, kui kaua on nii vo\u0303imalik enda ja eelko\u0303ige tujuka, alatasa uut ja po\u0303nevat ihaleva publiku huvi u\u0308leval hoida. On Kruusa va\u0308rsid u\u0308ldse seesugustele ka\u0308rsitutele lugejatele? Vo\u0303i mekivad need vaid tema mo\u0303ttekaaslastele? Kruusa sunnib u\u0308ha kasvava hulga asjade ja aiva harilikumana mo\u0303juva maailmaga silmitsi seisva raamatuso\u0303bra peatuma ning ja\u0308rele mo\u0303tlema, mida ta o\u0303ieti luulelt, aga ka kirjanduselt u\u0308ldisemalt tahab ja vajab: kas abi u\u0308mbritseva selgitamisel ja seletamisel, oskust igapa\u0308eva va\u0308a\u0308rtustada vo\u0303i hoopis puhkust sellest? Isegi kui ta peaks leidma, et Kruusa looming ei vasta tema ootustele ja soovidele, on ta \"Ku\u0308mme ku\u0308kki\" ka\u0308tte vo\u0303ttes end ja maailma natuke paremini tundma o\u0303ppinud ning kas see mitte polegi tegelikult kunsti peamine eesma\u0308rk?"}, {"text_idx": "#000017", "text": "2 Vt samal teemal pikemalt Alari Allik \"Igavese ahelluuletaja tagasitulek\". \u2013 Vikerkaar 2013, nr 7\u20138, lk 139\u2013143."}, {"text_idx": "#000018", "text": "Suvelugemine. Sel suvel tuleb lugeda luulet!"}, {"text_idx": "#000019", "text": "Ju\u0308rgen Rooste: mine sa ka oma kultuuriga..."}, {"text_idx": "#000022", "text": "Klassikaraadio su\u0308giskavas annavad tooni kontserdiu\u0308lekanded ja kultuurisaated"}, {"text_idx": "#000024", "text": "Triin Ruumet: olen proovinud po\u0303geneda filmindusest mo\u0303nda teise valdkonda, aga pole suutnud"}, {"text_idx": "#000026", "text": "Polos\u030cywa andis va\u0308lja esimese eestikeelse singli"}, {"text_idx": "#000028", "text": "Tanel Saar uuest lavastusest: sealt ei tasu otsida Wiiralti autobiograafiat"}, {"text_idx": "#000035", "text": "Anthony Horowitz: ma usun kirjutamise ja kirjanduse jo\u0303udu"}, {"text_idx": "#000037", "text": "Marja-Liisa Plats: la\u0308henen pildiraamatu illustreerimisele nagu rez\u030cisso\u0308o\u0308r"}, {"text_idx": "#000039", "text": "Endla teater kuulutas va\u0308lja uue teatrijuhi konkursi"}, {"text_idx": "#000041", "text": "Marika Vaarik: ko\u0303hkluseid mul ei ole"}, {"text_idx": "#000046", "text": "Haapsalu kultuurikeskuses avati na\u0308itus aulidest"}, {"text_idx": "#000048", "text": "Teatri- ja muusikamuuseumi kogud kolitakse tuleval aastal Maarjama\u0308ele"}, {"text_idx": "#000049", "text": "Rannarootsi muuseumi na\u0308itusel saab na\u0308ha nii Eesti kui ka va\u0308lismaa ka\u0308bisid"}, {"text_idx": "#000058", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]